Jakob Pöltl

Jakob Pöltl (sündinud 15. oktoobril 1995 Viinis) on Austria elukutseline korvpallur, kes mängib 2018. aastast NBA klubis San Antonio Spurs. 

Pöltl on esimene austerlane, kes on mänginud NBA-s.NBA Draft: Toronto Raptors draft Jakob Poeltl 9th CBC, 23.06.2016.

 Karjäär 
Enne USA-sse Utah' ülikooli siirdumist mängis Pöltl ühe hooaja (2013/14) Austria meistriliigaklubis Traiskirchen Lions.

Pöltl värvati 2016. aasta NBA draft'i 9. valikuna Toronto Raptorsisse, kelle eest kogus oma avahooajal keskmiselt 3,1 punkti ja 3,1 lauapalli mängus. Pöltl esindas debüüthooajal korduvalt ka Raptorsi G-liiga sõsarklubi Raptors 905.

2017/18. hooajal Raptorsi kasuks keskmiselt 6,9 punkti ja 4,8 lauapalli toonud Pöltl vahetati 2018. aasta suvel koos DeMar DeRozaniga Kawhi Leonardi ja Danny Greeni vastu San Antonio Spursi. Spursis kogus Pöltl hooajal 2018/19 keskmiselt 5,5 punkti ja 5,3 lauapalli ning hooajal 2019/20 keskmiselt 5,6 punkti, 5,7 lauapalli ja 1,4 viskeblokeeringut mängus.

 Rahvuskoondis 
Pöltl tegi debüüdi Austria koondises 30. juulil 2015, kui kogus 52 : 64 kaotusmängus Saksamaa vastu 5 punkti, 5 lauapalli ja 4 viskeblokeeringut.NBA-Hoffnung Pöltl gab starkes Debüt für ÖBV-Herren Oberösterreichische Nachrichten, 30.07.2015.

 Saavutused 
 Pete Newelli nimeline auhind (2016)
 Kareem Abdul-Jabbari nimeline auhind (2016)
 NCAA Pac-12 konverentsi aasta parim mängija (2016)

 Isiklikku 
Pöltli vanemad on olnud rahvuskoondise tasemel võrkpallurid.Jakob Poeltl's path to Utah is paved with promise USA TODAY Sports, 15.03.2015.

 Viited 

 Välislingid 
 Jakob Pöltl – NBA.com
 Jakob Pöltl – Basketball-Reference.com

Kategooria:Austria sportlased
Kategooria:Sündinud 1995